Esmaspäeva õhtul oli Niagara juga sinise valgustusega esile toodud. NATO sinisega. Seoses allianssi 70. aastapäeva märkimisega kogu 2019 aastal oli peasekretär Jens Stoltenberg Kanadas.
Kõnes Petawawa sõjaväeüksuste baasis 15. juulil, kus oli ka kohal peaminister Justin Trudeau, rõhutas Stoltenberg Kanada kaitsevägede panust, toonitades eriti, et Vahtralehemaa mundrikandjad on olulised rahvusvahelise rahu ja turvalisuse säilitamisel. Eriti tõi peasekretär esile juhivat rolli mitme riigi sõdurite võitlusgrupi juhtimisel Lätis ning ka kuidas Kanada seisis ja seisab Iraagis treeningmissiooni ees.
Stoltenbergi kõnest sai taas kinnitust, et ühtluses on jõud. Oleme kõik turvalisemad, kindlamad oma kodudes, kui seisame õlg õla kõrval. Koos kaitseme ühiseid väärtusi: demokraatiat, isiklikku vabadust ja seaduste jälgimist. Tänapäeva ebakindlatel aegadel on rohkem kui kunagi varem tarvis tugevaid multilateraalseid institutsioone. NATO on tugevam Kanadaga; Kanada on tugevam NATO liikmesriigina.
Stoltenberg ja Trudeau arutasid eraldi kohtumisel praeguseid väljakutseid, eriti koorma jagamist, nii majanduslikult kui mehitatult alliansis. See kõik ettevalmistuseks detsembrikuisele NATO juhtide kohtumisele Londonis. Stoltenberg tervitas tõika, et viiendat aastat järjest on Kanada kaitsekulutused, kaasa arvatud NATOs, tõusnud.
Kanada nõustus teist aastat järjest olla Iraagis treeningmissiooni juhtriigiks. Seal treenitakse Iraagi sõjaväelasi, astutakse samme ISISe tagasituleku vastu ja tuuakse stabiilsust regiooni. Mille eest Stoltenberg avaldas tänu, tuues esile ka Ukraina majandustoetuste ja treeninguprogramme. Peasekretäri päev lõppes kõnepidamisega Toronto Ülikooli Massey College’is. Kolmapäeval oli Stoltenberg juba osalemas Aspen Security Forumil USAs.
Ka kaks Balti riiki on saanud NATOlt kiitust. Sel nädalal tõstis Riias asuv NATO strateegilise kommunikatsiooni keskus esile, kuidas Põhjamaad ja Balti riigid võiksid anda paljudele teistele riikidele eeskuju. Tänapäeval on välismaiste propagandarünnakud ning valimistesse sekkumine murettekitav. Teame, kes selle taga on. Riia NATO eksperdid rõhutavad, et just sotsiaalmeedia ja valimiste mõjutamise kaudu saab Venemaa saavutada eesmärke destabiliseerida olukorda vabas maailmas.
Seda mõjutustegevust oskavad Eesti, Läti, Soome ja Rootsi pärast NATO ekspertide uurimisi paremini tõrjuda kui teised NATO liikmesriigid. Toodi esile need neli eeskujuna tõhusate ettevalmistuste ja kaitse eest propaganda tõrjumisel. Neis riikides on Riia keskuse järgi valimiste turvalisus tagatud.
Stoltenberg siin, ja Riia oluline kaitsekeskus jagavad häid sõnu ja hinnanguid Kanadale ja Eestile. Võimalikke rünnakuid saab ennetada, tugev kilp olevat parem kui terav mõõk. Nii Vahtralehemaale kui Eestile head uudised suve leitsakus.
Tõnu Naelapea, Toronto